cyanic-selkie/wikianc huggingface dataset:
Յանուշ Կուսոչինսկի
Կենսագրություն
1932 թվականին Յանուշ Կուսոչինսկին՝ որպես այգեգործ, աշխատել է Վարշավայում ։ Լոս Անջելեսում անցկացվելիք Օլիմպիական խաղերից մեկ ամիս առաջ նա սահմանել է աշխարհի նոր ռեկորդ 3000 մ վազքատարածությունում (8:18.8), իսկ ավելի ուշ սահմանել է աշխարհի ոչ պաշտոնական նոր ռեկորդ՝ չորս մղոն վազքատարածությունն անցնելով 19:02.6 ժամանակում։ Օլիմպիական խաղերում Յանուշ Կուսոչինսկին առաջին տեղն է գրավել 10 000 մետր վազքատարածությունում (30:11.4)՝ արժանանալով ոսկե մեդալի։
1934 թվականին Թուրինում անցկացված Եվրոպայի առաջին առաջնությունում 5000 մ վազքատարածությունում երկրորդ տեղը գրավելուց հետո Յանուշ Կուսոչինսկին որոշում է ընդունել ավարտել իր մարզական կարիերան, սակայն 1939 թվականին մասնակցել է Լեհաստանի առաջնությանն ու հաղթել 10 000 մետր վազքատարածությունում։
Յանուշ Կուսոչինսկին ընդունվել է Վարշավայի ֆիզկուլտուրայի ինստիտուտ, որտեղ նրա հետ միասին սովորել է այնպիսի հայտնի մարզիկներ, ինչպիսիք են Յադվիգա Վայսը (Jadwiga Wajs), Ֆելիցիա Սխաբինսկան (Felicja Schabińska), Մարիա Կվասնևսկայան (Maria Kwaśniewska), Ստանիսլավա Վալասևիչը։
Որպես կամավոր՝ Յանուշ Կուսոչինսկին մասնակցել է սեպտեմբերյան շարժմանը, երկու անգամ վիրավորվել է։ Պարգևատրվել է «Krzyż Walecznych» շքանշանով։ Մասնակցել է դիմադրության շարժմանը որպես ընդհատակյա հետախուզության անդամ ։ Ձերբակալվել է 1940 թվականի մարտին, ոչ ոքի չի մատնել և գնդակահարվել է Պալմիրի գյուղի մոտակայքում այլ հայտնի լեհերի հետ միասին (Մացեյ Ռատայ, Դավիդ Պշեպյուրկա և այլ մարզիկներ, մտավորականներ ու քաղաքական գործիչներ)։
Ներկայում Յանուշ Կուսոչինսկու շիրիմը գտնվում է Պալմիրիի գերեզմանատանը։
Դշխոմելիք
Դշխոմելիք, հայկական իգական անուն։ Առաջացել է հայերեն դշխո՝ «թագուհի» և մելիք բառերից ։
Յանուշ Կուսոչինսկի
Արտաքին հղումներ
Կատեգորիա:Լեհ թեթև ատլետներ Կատեգորիա:Լեհ օլիմպիական չեմպիոններ
Դշխոմելիք
Ծանոթագրություններ
Կատեգորիա:Հայկական իգական անձնանուններ
Պիեռմանդ
Պիեռմանդ (Pierremande), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Շոնի կանտոնայի կազմի մեջ։ Կոմունայի շրջանը՝ Լան։
Բնակչություն
2010 թվականին բնակչությունը կազմել է 276 մարդ ։
Տնտեսություն
2010 թվականի տվյալներով 178 աշխատունակ բնակիչներից 118-ը (15-64 տարեկան) տնտեսապես ակտիվ են, 60-ը՝ պասիվ (ակտիվության ինդեքսը՝ 66,3 %, 1999 թվականին 68,0 % էր)։ 118 ակտիվ բնակիչներից 96-ը (62 տղամարդ և 34 կին) աշխատում են, գործազուրկ էր 22-ը (11 տղամարդ և 11 կին)։ 60 պասիվներից 13-ը աշակերտներ և ուսանողներ են, 19-ը՝ թոշակառուներ, 28-ն էլ պասիվ են այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր Կատեգորիա:Էնա գավառի բնակավայրեր Կատեգորիա:Էնա դեպարտամենտի կանտոններ
Նաուրսկի շրջան
Ստեղծվել է 1935 թվականին։ Վարչական կենտրոնը՝ Նաուրսկայա ։
Աշխարհագրություն
Շրջանի տարածքի մակերեսը կազմում է 2225 կմ²։
Բնակչություն
2012 թվականի մարդահամարի արդյունքներով շրջանում բնակվում էր 55655 մարդ։ Բնակչության խտությունը կազմում էր 25,01 մարդ/կմ²։
Արտաքին հղումներ
Կատեգորիա:Չեչենական հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Մաքդոնալդ հյուրանոց
Մաքդոնալդ հյուրանոց (Fairmont Hotel Macdonald, հայտնի է որպես Hotel Macdonald կամ The Mac), հյուրանոց Կանադայի Ալբերտա նահանգի Էդմոնտոն քաղաքում։ Այն կառուցվել է Grand Trunk Pacific Railway ընկերության կողմից և պատկանում է Կանադական ազգային երկաթուղուն, Կանադական խաղաղօվկիանոսյան հյուրանոցներին և Ֆեյրմոն հյուրանոցների և հանգստյան տների ցանցին։ Հյուրանոցի շինարարությունը սկսվել է 1911 թվականին և ավարտվել 1915 թվականին, բացումը տեղի է ունեցել հուլիսին ։
Հյուրանոցը համարվում է Էդմոնտոնի հայտնի վայրերից և նայում է դեպի Հյուսիսային Սասկաչևանի գետային հովտին, որը Հյուսիսային Ամերիկայի ամենամեծ քաղաքային զբոսայգին է։ Հյուրանոցը Կանադայի դղյականման հյուրանոցներից է՝ կառուցված 19-րդ դարի վերջում և 20-րդ դարի սկզբին։
Պատմություն
Նախքան Մաքդոնալդ հյուրանոցի կառուցումը, այդ վայրում տեղակայված է եղել ապօրինի հողակալների ճամբարը, որոնք հաճախ բնակվում էին վրաններում կամ փոքր քարանձավներում, որոնք փորված են եղել գետի հովիտի եզրին, որոնք պահպանվել են մինչև այսօր։ Տեղացիներն այդ վայրն անվանել են «Գալիսյան հյուրանոց»՝ ելնելով այն փաստից, որ բնակիչների մեծ մասը Ավստրո-Հունգարիայի Գալիցիայի գավառի ուկրաինախոս գաղթականներից էին ։
Ռոս և Մաքդոնալդ ճարտարապետական ընկերությունը նախագծել է Կանադայի շատ կարևոր հյուրանոցներ, մշակել դղյականման ոճի հյուրանոցներ, որը բնութագրում են Կանադայի խոշոր երկաթուղային հյուրանոցները։ Մաքդոնալդ հյուրանոցի շինարարությունն ավարտվել է 1915 թվականի հուլիսի 5-ին։ Կառույցը կոչվել է Կանադայի առաջին վարչապետ Ջոն Ա. Մաքդոնալդի անունով ։
Նախնական յոթ հարկանի Grand Trunk Pacific հյուրանոցը կառուցվել է 16-րդ դարի ֆրանսիական ամրոցներից հարմարեցված յուրօրինակ դղյակային ոճով։ Շենքը երեսապատված է Ինդիանայի կրաքարով, տանիքը պղնձապատ է։ Շինարարությունն ու կահավորանքը կազմել են մոտ 2250000 դոլար (ավելի քան 53 միլիոն դոլար 2015 թվականի տվյալներով) ։
Կալգարիի «Palliser» հյուրանոցային համալիրի հետ միասին այն առաջին երկու հաստատություններից էր, որն Ալբերտայի լիկյորների վերահսկման խորհրդի կողմից վերաթողարկել է լիկյորային արտոնագիր, երբ նահանգը 1924 թվականին վերացրեց արգելքը։
1953 թվականին հյուրանոցի սեփականատերերը կառուցեցին 300 սենյականոց, 16 հարկանի հավելյալ մաս՝ քաղաքի հյուրանոցային հարմարությունների աճող պահանջարկը պահպանելու համար։ Հյուրանոցն ու հավելյալ մասը միասին կոչվեցին «The Mac and the box it came in» ։
Մաքդոնալդ հյուրանոցը վատ վիճակում հայտնվեց և փակվեց 1983 թվականին. խոսում էին այն քանդելու մասին ։ Էդմոնտոնի քաղաքապետարանը այն դարձրեց քաղաքային ժառանգության ռեսուրս, որը ներառում էր 5 տարածք՝ շենքի արտաքին տեսքը, Կոնֆեդերացիայի լաունջը, լոբբին, Wedgewood սենյակը և կայսրության սրահը։ 1986 թվականին 1953 թվականին կատարած ավելացումը քանդվեց ։
1988 թվականին Կանադական Խաղաղօվկիանոսյան (CP) հյուրանոցների ցանցը հյուրանոցը ձեռք է բերել և սկսել վերականգնողական աշխատանքները։ Հյուրանոցը վերաբացվել է 1991 թվականին՝ ծախսելով 28 միլիոն դոլար։ Վերանորոգումից հետո պահեստային տարածքների տեղում ավելացել են մի քանի սուիտներ, որոնցից մի քանիսը կոչվում են հյուրանոցի հայտնի հյուրերի անունով ։ 18 սուիտներով համալրվելուց հետո հյուրանոցն այժմ 8 հարկերում ունի 199 սենյակ և 51 մետր բարձրություն ։
1999 թվականին CP Hotel-ները միաձուլվեցին Ֆեյրմոն հյուրանոցներին և սկսեց գործածել հյուրանոցը (և մյուս բոլոր հյուրանոցները) Fairmont պաստառի ներքո։ Այնուհետև շղթան վաճառվել է, և այժմ Ֆեյրմոն հյուրանոցներն ու հանգստյան տները պատկանում են Թագավորության հոլդինգային ընկերությանը (այժմ / 1-ին եռամսյակ / Կատարի կառավարությանը և ամերիկյան Colony Capital-ի հետ համահեղ) (Կանադա)։
Բրունո Մեյջոր
Բրունո Մեյջոր (Bruno Major, Հուլիսի 15, ), բրիտանացի երգիչ, երգահան և կիթառահար։ Նրա դեբյուտային` «A Song for Every Moon» ստուդիական ալբոմը թողարկվել է 2017 թվականին։
Կարիերա
2014 թվականի հունվարի 21-ին թողարկել է իր չորս երգից բաղկացած մինի ալբոմը Virgin Records-ում ։ 2016 թվականի օգոստոսին Մեյջորը հայտարարել է, որ մեկ տարվա ընթացքում, ամեն ամիսը մեկ երգ է գրելու, ձայնագրելու և թողարկելու, որի արդյունքում, 2017 թվականի նոյեմբերի 3-ին թողարկվել է 12 երգերից բաղկացած «A Song for Every Moon» R&B ալբոմը ։
2017 թվականի նոյեմբերին մեկնել է The Trio Tour շրջագայության` ԱՄՆ-ի և Եվրոպայի վեց քաղաքներում ։ 2018 թվականին մեկնել է շրջագայության Հյուսիսային Ամերիկայում, որից հետո հաջորդել են Սեմ Սմիթի բրիտանական արենայի շրջագայության բացումը, շրջագայություններ Եվրոպայում և Մեծ Բրիտանիայում, ինչպես նաև ԱՄՆ-ում ։ 2018 թվականի փետրվարի 22-ին հայտնվել է «Ուշ երեկոյան շոու Ջեյմս Քորդենի հետ» շոուում և կատարել է իր` «Easily» երգը  ։ 2018 թվականի հունիսին ելույթ է ունեցել իր առաջին փառատոնի` Bonnaroo Music Festival-ի ժամանակ ։ Սեպտեմբերին և հոկտեմբերին առաջին անգամ մեկնել է շրջագայության Ասիայում։
Անձնական կյանք
Մեյջորը ծագումով Նորթհեմփթոն քաղաքից է ։ Նա տեղափոխվել է Լոնդոն 2011 թվականին ։ Ջազ երաժիշտը սկսել է իր կարիերան 16 տարեկան հասակում, որպես սեսիոն կիթառահար ։ Նրա եղբայրը` Դոտ Մեյջորը Լոնդոն Գրեմմեր ինդի փոփ խմբի անդամն է ։
Մոնտեձեմոլո
Մոնտեձեմոլո  (իտալ․՝ Montezemolo), կոմունա Իտալիայում՝ Պիեմոնտ մարզի Կունեո գավառում։
Բնակչությունը կազմում է 371 մարդ (2008 թվականի տվյալներով)։ Բնակչության խտությունը 62 մարդ/կմ²։ Տարածքը՝ 6 ։ Փոստային ինդեքս՝ 12070։ Հեռախոսային կոդ՝ 0174։
Բնակավայրի հովանավորն է համարվում սուրբ Բենեդիկտ Նուրսիացին։ Տոնը նշվում է մարտի 21-ին։
Կոմունայում է Բելբո գետի ակունքը։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Խուան Անտոնիո Սամարանչ
Կենսագրություն
Սամարանչը ծնվել է 1920 թվականի հուլիսի 17-ին Իսպանիայի Բարսելոնա քաղաքում, հարուստ ընտանիքում։ Մանկության տարիներին զբաղվել է անվավոր չմուշկներով հոկեյով ։ Իսպանիայի քաղաքացիական պատերազմի ժամանակ 18 տարեկան հասակում (1938) եղել է սանիտար հանրապետական ուժերի մոտ։ Եղել է հանրապետության հակառակորդ, շուտով փախել է Ֆրանսիա, սակայն շուտ վերադարձել է նացիոնալիստական Իսպանիա և մտել ֆրանկոյական «Ֆալանգայի» մեջ ։
1939 թվականին հանրապետության պարտությունից հետո Սամարանչը սովորել է IESE (IESE Business School) բիզնես-դպրոցում։ «Լա Պրենսա» թերթում մարզական մեկնաբանի կարճ կարիերա է ունեցել, որն ավարտվել է 1943 թվականին ֆուտբոլային «Ռեալ Մադրիդ» թիմի երկրպագուների դեմ քննադատությունից հետո, երբ «Ռեալը» «Բարսելոնայի» դեմ խաղում հաղթել էր 11:1 հաշվով։ Դրանից հետո նա վերադարձել է ընտանիքի տեքստիլ բիզնեսին։ 1984 թվականին Խուան Անտոնիոն դարձել է Իսպանիայի խոշորոգույն la Caixa բանկի տնօրենների խորհրդի անդամ, իսկ 1987-1999 թվականներին զբաղեցրել է նախագահի պաշտոնը։ Նա բանկի պատվավոր նախագահ է մնացել նաև 1999 թվականին պաշտոնից հրաժարվելուց հետո մինչև իր մահը ։
Սամարանչը 1955-1962 աշխատել է Բարսելոնայի քաղաքային կառավարությունում, պատասխանատու է եղել սպորտի համար։ Ֆրանկոյի ռեժիմի վերջին տասնամյակին եղել է խորհրդարանի ստորին պալատի անդամ` 1967 թվականից մինչև 1977 թվականի դեմոկրատիայի վերականգնումը։
1955-1962 թվականներին Բարսելոնայի քաղաքային խորհրդում եղել է սպորտի գծով խորհրդական։
Բազմիցս գլխավորել է իսպանական պատվիրակությունը օլիմպիական շարժման հետ կապված հնարավոր բոլոր միջոցառումներին, 1966 թվականին Ֆրանցիսկո Ֆրանկոյի կողմից նշանակվել է Իսպանիայի օլիմպիական կոմիտեի նախագահ։ Նույն թվականին դարել է ՄՕԿ-ի անդամ։
1967 թվականին նշանակվել է ազգային պատվիրակ ֆիզիկական դաստիարակության գծով։
1973 թվականից եղել է Բարսելոնայի գավառային խորհրդի նախագահ։
1974-1978 թվականներին զբաղեցրել է ՄՕԿ-ի փոխնախագահի պաշտոնը։
1977-1980 թվականներին եղել է Իսպանիայի արտակարգ և լիազոր դեսպանը ԽՍՀՄ-ում և Մոնղոլիայում։
Խուա Անտոնիո Սամարանչը ՄՕԿ-ի նախագահ է ընտրվել 1980 թվականին Մոսկվայում ամառային օլիմպիական խաղերի նախօրեին։ Իր գործողություններով նա բազմիցս սատարել է Մոսկվային ։
2011 թվականի հուլիսի 16-ին ընտրվել է ՄՕԿ-ի ցմահ պատվավոր նախագահ։
2010 թվականի ապրիլի 10-ին Սամարանչը հոսպիտալացվել է սրտային անբավարարության ախտանիշով։ Ապրիլի 21-ին մահացել է ։ Թաղված է Բարսելոնայի Մոնժուիկի գերեզմանատանը։
ՄՕԿ-ի նախագահություն
Իր կառավարման ժամանակ Սամարանչը կարողացել է օլիմպիական շարժումը ֆինանսապես անկախ դարձնել` կազմակերպելով սպորտային միջոցառումների հովանավորությունն ու հեռուստատեսային հեռարձակումների պայմանագրային եղանակը, որոնք մեծ գումար էին բերում ՄՕԿ-ի բյուջե։ Չնայած 1984 թվականին օլիմպիական խաղերին մասնակցելու` ԽՍՀՄ-ի և սոցիալիստական ճամբարի երկրների բոյկոտին` օլիմպիական խաղերի մասնակից երկրների թիվը միջոցառումից միջոցառում անընդհատ աճում էր։ Աճում էր նաև մարմնամարզիկների թիվն ու մակարդակը։
Սամարանչի կառավարումը փրկություն էր ՄՕԿ-ի համար, որը 1970-ական թվականների ճգնաժամից հետո ֆինանսապես գրեթե ոչնչացած էր։ Եղել է նաև պահ, երբ 1976 թվականին կազմակերպիչ քաղաքը` Դենվերը, հրաժարվել է օլիմպիական խաղերն ընդունելուց։ Մինչ այդ կազմակերպչական ծախսերը միակողմանի հոգում էր միայն կազմակերպիչը, այսինքն խաղերն ընդունող երկրի օլիմպիական կոմիտեն։ Շատ դեպքերում հենց ֆինանսական նոր աջակցություն ստանալու հանգամանքն էր Սամարանչի հակառակորդների քննադատության առարկան, ովքեր մեղադրում էին նրան օլիմպիական շարժումը առևտրականացնելու համար։ Սա հիմք է ծառայել նաև, որ նրան մեղադրեն կոռուպցիայի մեջ։
Սամարանչի ղեկավարման տարիներին է ընդունվել ՄՕԿ-ի նախագահին «Ձերդ մեծություն» դիմելու ձևը։ Նրան ամենուր ընդունել ու ճանապարհել են լիմուզինով, ցանկացած քաղաքում, որտեղ նա հյուրընկալվել է, մնացել է հյուրանոցի նախագահական համարներում։ Այսպես` շվեյցարական Լոզան քաղաքում նրա մեկ տարվա ապրուստի համար ծախսվել է մոտ 500.000 դոլար ։
Օլիմպիական շարժման պատմության մեջ Խուան Անտոնիո Սամարանչը մտել է որպես մի մարդ, ով կարողացել է վերածնել արդեն մարող օլիմպիական շարժումը։
Հիշատակ
Խուան Անտոնիո Սամարանչի անունով է կոչվել Սարաևոյի` Սպորտի օլիմպիական պալատը և Մոսկվայում թենիսի կենտրոնը ։
Արտաքին հղումներ
Կատեգորիա:Միջազգային օլիմպիական կոմիտեի նախագահներ Կատեգորիա:Իսպանիայի քաղաքական գործիչներ Կատեգորիա:Իսպանացի դիվանագետներ Կատեգորիա:Իսպանացի լրագրողներ Կատեգորիա:Պատվո շքանշանի ասպետներ (Ռուսաստան) Կատեգորիա:Վրացական «Ոսկե գեղմ» շքանշանի ասպետներ
Մոսկվայի վաճառականների ընկերության առևտրի տուն
Մոսկվայի վաճառականների ընկերության առևտրի տուն (Торговый дом Московского купеческого общества), 1909-1911 թվականներին ճարտարապետ Ֆեոդոր Շեխտելի կողմից ռացիոնալ մոդեռն ոճով կառուցված շենք Մոսկվայում։ Գտնվում է Մալի Չերկասկի նրբանցքի 2 հասցեում։ Դաշնային նշանակության մշակութային ժառանգության օբյեկտ է ։
Պատմություն
Մալի Չերկասկի և Նոր հրապարակի անկյունի ժամանակակից շենքի տեղում 17-րդ դարից եղել է Յարոսլավլի Փրկչի կերպարանափոխման վանական համալիրի բակը կից շինություններով։ 18-րդ դարի երկրորդ կեսին բակը վարձակալած կից շինություններում բացվել է Գոտլիբ Գիլդերբրանդտի Նիկոլսկայա դեղատունը։ 1777 թվականին դեղատան համար նա կառուցել է անկյունային կիսառոտոնդային մի շինություն, որն ավերել է 1812 թվականի հրդեհը, այնուհետև շենքը վերականգնվել է։ Մոսկվայի վաճառականների ընկերությունը 1883 թվականին գնել է այս տունը ։
Նոր տունը կառուցել է ճարտարապետ Ֆյոդոր Օսիպովիչ Շեխտելը 1909-1911 թվականներին։ Շենքը գրասենյակային էր և նախատեսված ընկերության անդամներին վարձակալությամբ հանձնելու համար։ Շենքի տարածքները վարձակալել են «Կնոպի առևտրի տունը», «Ի. Վ. Շչուկին և որդիներ» ընկերակցությունը և այլ ընկերություններ։ Վարձակալների գովազդը տեղադրվում էր պատուհաններից վերև։
1920-1930-ական թվականներին շենքում է տեղակայվել Առողջապահության ժողովրդական կոմիսարիատը ։
Ծանոթագրություններ
Կատեգորիա:Մոսկվայի շենքեր և կառույցներ Կատեգորիա:1911 հիմնադրումներ
Սառույց (ֆիլմ, 2018)
Սյուժե
Տաղանդավոր գեղասահորդուհուն նկատում է լեգենդար սպորտսմենը, ինչի արդյունքում Նաստյան հայտնվում է մանկության երազանքի կատարման շեմին։ Բայց զուգընկերոջ սխալի պատճառով նա հայտնվում է հիվանդանոցում։ Թվում էր, թե նա էլ երբեք չէր զբաղվելու սպորտով, բայց նրա կողքին հայտնվում է հոկեիստ Սաշան, ով ստիպված էր հիվանդապահ աշխատել գեղասահորդուհու համար։ Սկզբում նրանք ատում էին միմյանց, նույնիսկ չկռահելով, որ այդ պայքարը կվերածվի մեծ սիրո պատմության և կօգնի Նադիային հաղթահարելով բոլոր խոչընդոտները իրականացնել մանկության երազանքը ։
Արտաքին հղումներ
Կատեգորիա:2018 ֆիլմեր Կատեգորիա:Ռուսական կինոկատակերգություններ Կատեգորիա:Ռուսերեն ֆիլմեր Կատեգորիա:Ռուսական մելոդրամա ֆիլմեր Կատեգորիա:2010-ականների դրամա ֆիլմեր Կատեգորիա:«Ոսկե արծիվ» մրցանակի դափնեկիրներ Կատեգորիա:Ռուսական ֆիլմեր Կատեգորիա:Ֆիլմեր որբերի մասին Կատեգորիա:Ֆիլմեր, որոնց գործողությունները տեղի են ունենում Ռուսաստանում Կատեգորիա:2018 դրամա ֆիլմեր
Ռունաժ
Ռունաժ (Рунаж), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լուժենգա գետի ձախ ափում՝ 18 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Նոժայ-Յուրտի շրջան
Նոժայ-Յուրտի շրջան (Ножай-Юртовский район, Нажи-Йуьртан кӀошт), մունիցիպալ շրջան Ռուսաստանի Դաշնության Չեչենական հանրապետությունում։
Ստեղծվել է 1934 թվականին։ Վարչական կենտրոնը՝ Նոժայ-Յուրտ ։
Աշխարհագրություն
Շրջանի տարածքի մակերեսը կազմում է 629 կմ²։
Բնակչություն
2010 թվականի մարդահամարի արդյունքներով շրջանում բնակվում էր 47740 մարդ։ Բնակչության խտությունը կազմում էր 75,9 մարդ/կմ²։
Արտաքին հղումներ
Կատեգորիա:Չեչենական հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Պիետրապորցիո
Պիետրապորցիո  (իտալ․՝ Pietraporzio), կոմունա Իտալիայում` Պիեմոնտ մարզի Կունեո գավառում։
Բնակչությունը 115 մարդ է (2001 թվականի տվյալներով)։
Բնակավայրի հովանավորն է համարվում սուրբ Ստեֆանը։ Քաղաքի տոնը նշում են ապրիլի 7-ին։
Տնտեսություն
Գյուղատնտեսությունը զարգացած է, հատկապես՝ ոչխարաբուծությունը։ Զարգացած է նաև զբոսաշրջությունը։
Կատեգորիա:Իտալիայի բնակավայրեր
Զիլքալե
Զիլքալե կամ Զիլ Քալե (Զիլ կամ Ներքին ամրոց, թուրք.` Zilkale), միջնադարյան բերդամրոց Թուրքիայում։ Գտնվում է Սևծովյան տարածաշրջանի Ռիզեի մարզում, Չամլըհեմշին (Ներքին Վիժե) ավանի շրջանում` Քաջքարից սկիզբ առնող Ֆըրթընա գետի հովտում (Փոթորկոտ հովիտ) և հանդիսանում է պատմական հուշարձան։
Նկարագիրը
Այն հավանաբար կառուցվել է 14-15-րդ դարերում, Բյուզանդական կայսրության ժամանակաշրջանում, 1130 մ բարձրություն ունեցող ժայռաբլրի վրա, որտեղից երևում է բազմաթիվ հինավուրց կամուրջներով, ջրվեժներով, կտրուկ զառիթափերով և հարուստ բուսականությամբ գետահովիտը։ Ամրոցը կազմված է արտաքին պատերից, միջնապատերից և ներքին դղյակից, որտեղ առկա են նախկին բնակելի շինությունները, ժամատունը և գլխավոր աշտարակը։
Համաձայն բրիտանացի բյուզանդագետ Էնթոնի Բրայերի, ժամատունը հայկական է և կառուցվել է Տրապիզոնի կայսրության ժամանակներում, համշենահայերի կողմից` տեղի իշխան Առաքելի համար ։ Օսմանյան կայսրության տիրապետության ժամանակաշրջանում, Զիլքալեն հիմնականում ծառայել է ռազմական նպատակների համար։
Զիլքալեի մասին իրենց աշխատություններում տեղեկություններ են հայտնել հայ աշխարհագրագետ Ղուկաս Ինճիճյանը և պատմաբան Մինաս Բժշկյանը։
Անվանումը
Անվանումն ստուգաբանվում է թուրքերեն «զիլ»` զանգ, ղողանջ և «քալե»` դղյակ, ամրոց բառերով։ Շրջանառվում է նաև անվան պարսկերեն «զիր»` ներքին և թուրքերեն «քալե»` դղյակ, ամրոց տարբերակը ։
Ծանոթագրություններ
Կատեգորիա:Բերդեր այբբենական կարգով Կատեգորիա:Թուրքիայի ամրոցներ Կատեգորիա:Հայկական բերդեր և ամրոցներ (Թուրքիա)
Անտուն Շոլյան
Անտուն Շոլյան (Antun Šoljan, ), խորվաթ արձակագիր, բանաստեղծ։
Ստեղծագործությունը
Մետաֆիզիկական առակի կամ արհեստականորեն ստեղծված «փորձարարական» իրավիճակի օգնությամբ Անտուն Շոլյանը բարձրակետի է հասցնում քաղքենիական ստանդարտ միջավայրին մարդու օտարության թեման («Ընտանեկան երեկո» ժողովածու, 1975), այդ միջավայրից պոկվելու հնարավորության անդադար որոնումների գաղափարը, թեև, ինչպես ակնհայտ է դառնում «Ոչ մեծ էքսկուրսիա» վեպում (1965), որոնումների նպատակն անհասանելի է, որովհետև այդ նպատակն իրականանալիս վերածվում է իր հակադրության։
Քննադատորեն գնահատելով քաղքենիական հարմարվողականությունը, անտարբերության ու ցինիզմի մթնոլորտը Անտուն Շոլյանը ներկայի մեջ հենարան չի տեսնում ։
Ծանոթագրություններ
Կատեգորիա:Խորվաթ արձակագիրներ Կատեգորիա:Խորվաթ բանաստեղծներ Կատեգորիա:Խորվաթ դրամատուրգներ Կատեգորիա:20-րդ դարի վիպասաններ Կատեգորիա:20-րդ դարի թարգմանիչներ Կատեգորիա:20-րդ դարի տղամարդ գրողներ Կատեգորիա:Խորվաթ գրողներ Կատեգորիա:Խորվաթ վիպասաններ
Պիեռպոն (Էնայի գավառ)
Պիեռպոն (Pierrepont), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Մարլ կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02600:
Բնակչություն
2010 թվականին բնակչությունը կազմել է 394 մարդ ։
Տնտեսություն
2010 թվականի տվյալներով 246 աշխատունակ բնակիչներից 184-ը (15-64 տարեկան) տնտեսապես ակտիվ են, 62-ը՝ պասիվ (ակտիվության ինդեքսը՝ 74,8 %, 1999 թվականին 70,3 % էր)։ 184 ակտիվ բնակիչներից 172-ը (98 տղամարդ և 74 կին) աշխատում են, գործազուրկ էր 12-ը (4 տղամարդ և 8 կին)։ 62 պասիվներից 14-ը աշակերտներ և ուսանողներ են, 25-ը՝ թոշակառուներ, 23-ն էլ պասիվ են այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր Կատեգորիա:Էնա գավառի բնակավայրեր Կատեգորիա:Էնա դեպարտամենտի կանտոններ
Մեմոն (Արդենների գավառ)
Մեմոն (Mesmont), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 93 մարդ, բնակչության խտությունը` 8.22 մարդ/կմ²։ Բնակավայրը զբաղեցնում է 11.32 կմ² տարածք։
Աշխարհագրություն
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 29 կմ հարավ-արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 71 աշխատունակ (15-64 տարեկան) բնակիչ, որոնցից ակտիվ էին 54-ը, իսկ ոչ ակտիվները` 17։ Ակտիվության ցուցանիշը կազմում է 76,1 %։ 54 աշխատունակ մարդկանցից աշխատել է 47 անձ (29 տղամարդ և 18 կին)։ Գործազուրկ են եղել 7 անձ (2 տղամարդ և 5 կին)։ 17 անաշխատունակներից 1-ը եղել են աշակերտներ կամ ուսանողներ, 8-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Իգոր Զայցև
Իգոր Արկադևիչ Զայցև (Игорь Аркадьевич Зайцев, մայիսի 27, 1938, Ռամենսկոե, Մոսկվայի մարզ), խորհրդային և ռուսաստանցի շախմատիստ, գրոսմայստեր (1976), շախմատային տեսաբան, գրող։ Մոսկվայի չեմպիոն (1969)։ ԽՍՀՄ վաստակավոր մարզիչ (1978)։ Այդ կոչումն ու լայն ճանաչում է ստացել աշխարհի չեմպիոն Անատոլի Կարպովի` Վիկտոր Կորչնոյի հետ կայացած պատմական մրցախաղում (Բագիո, Ֆիլիպիններ, 1978) որպես Կարպովի մարտավկա կատարած մարզչական աշխատանքի շնորհիվ։ Հոր կողմից հայ է։
Կենսագրություն
Հավակնորդների մրցախաղերում եղել է Տիգրան Պետրոսյանի, Լև Պոլուգաևսկու, աշխարհի չեմպիոնի կոչման 1978 թվականի մրցախաղում՝ Անատոլի Կարպովի մարզիչը։ Եղել է աշխարհի առաջնության 17 մրցախաղերի, այդ թվում՝ 7-ն ուղղակիորեն աշխարհի չեմպիոնի թագի համար մրցախաղերի մարտավկա։ Որպես մարզիչ աշխատել է արտասահմանյան մի շարք երկրներում։ ՖԻԴԵ-ի վաստակավոր մարզիչ (2006) ։ 1991 թվականից Անատոլի Կարպովի դպրոցում աշխատում է որպես մարզիչ։ «Լոկոմոտիվ» կամավոր մարզական ընկերության անդամ է 1957 թվականից ։
Վառ կոմբինացիոն ոճի շախմատիստ է, առանձին պարտիաներում հաղթել է աշխարհի չեմպիոններ Միխայիլ Տալին և Բորիս Սպասկուն։ Շախմատային նշանավոր վերլուծաբան է։ Շախմատը միշտ ընկալել է որպես արվեստի բնագավառ, որը ենթակա է փիլիսոփայական մեկնաբանությունների։ Հեղինակ է սկզբնախաղային մի շարք մշակումների իսպանական պարտիայում, սիլիցիական և հինհնդկական պաշտպանություններում։ Որպես շախմատային լրագրող և շախմատը քարոզող գրել է բազմաթիվ հրապարակախոսություններ և հուշագրություններ, ինչպես նաև շախմատի և շախմատիստների մասին նորավեպեր և էսսեներ։
Համագործակցել է «64 - Շախմատնոե օբոզրենիե» («64 — Шахматное обозрение») ամսագրի հետ ։
2016 թվականի սեպտեմբերին ՖԻԴԵ-ի մարզչական հանձնաժողովի կողմից արժանացել է Տիգրան Պետրոսյանի անվան մարզչական հատուկ նվաճումների մրցանակին ։
Ընտանիք
Կինը ՝ Տամարա Զայցևան (Կասինովան), սպորտի վարպետ է, Նամակագրությամբ շախմատային խաղի միջազգային ֆեդերացիայի (ICCF) գրոսմայստեր է (ծնվ.՝ 1938 թ. ապրիլի 9-ին, Մոսկվայում)։ Դուստրը՝ Օլգան (ծնվ.՝ 1964 թ. դեկտեմբերի 12-ին, Մոսկվայում), պատմական գիտությունների թեկնածու է, իրավաբան, աշխատում է ՌԴ կենտրոնական բանկի իրավագիտության դեպարտամենտում։
Հղումներ
Կատեգորիա:Մայիսի 27 ծնունդներ Կատեգորիա:1938 ծնունդներ Կատեգորիա:Շախմատի գրոսմայստերներ Կատեգորիա:Հայ գրոսմայստերներ Կատեգորիա:Հայկական ծագմամբ ռուսներ Կատեգորիա:Ժողովուրդների բարեկամության շքանշանի դափնեկիրներ
Շալիի շրջան (Չեչենական հանրապետություն)
Շալիի շրջան (Шалинский район), մունիցիպալ շրջան Ռուսաստանի Դաշնության Չեչենական հանրապետությունում։
Ստեղծվել է 1920 թվականին։ Վարչական կենտրոնը՝ Շալի ։
Աշխարհագրություն
Շրջանի տարածքի մակերեսը կազմում է 700 կմ²։
Արտաքին հղումներ
Կատեգորիա:Չեչենական հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Բոնե լա Տուդ
Բոնե լա Տուդ (Boisné-la-Tude), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2013 թվականի դրությամբ կազմում է 723 մարդ, բնակչության խտությունը` 21.11 մարդ/կմ²։ Բնակավայրը զբաղեցնում է 34.25 կմ² տարածք։
Բնակավայրը ստեղծվել է 2016 թվականի հունվարին` Շարման, Շավնա և Ժույագե համայնքների միավորման արդյունքում։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ Կատեգորիա:2016 թվականին հիմնադրված բնակավայրեր
Շատոյի շրջան (Չեչենական հանրապետություն)
Ստեղծվել է 1934 թվականին։ Վարչական կենտրոնը՝ Շատոյ ։
Աշխարհագրություն
Շրջանի տարածքի մակերեսը կազմում է 505 կմ²։
Բնակչություն
2010 թվականի մարդահամարի արդյունքներով շրջանում բնակվում էր 16744 մարդ։ Բնակչության խտությունը կազմում էր 33,16 մարդ/կմ²։
Արտաքին հղումներ
Կատեգորիա:Չեչենական հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Ճամպրուկով աղջիկը (ֆիլմ)
Սյուժե
Երիտասարդ երգչուհի Աիդա Ձեպոնին մենակ է մնում իր ճամպրուկի հետ անծանոթ քաղաքում այն բանից հետո, երբ իրեն լքում է թեթևսոլիկ Մարչելլո Ֆայնարդին, որը խոստացել էր Աիդային, թե նրա համար կարիերա կստեղծի։
Աիդան ուղևորվում է տուն՝ Մարչելլոյի մոտ, սակայն վերջինս իր տասնվեցամյա եղբորը՝ Լորենցոյին խնդրում է, որ խաբի Աիդային, թե այդտեղ նման մարդ չի ապրում։ Աղջկա հետ զրուցելուց հետո պատանին խղճահարությամբ է լցվում նրա նկատմամբ և սկսում է դրամ հայթայթել վերջինիս համար։ Աստիճանաբար Լորենցոն սիրահարվում է Աիդային...
Հետաքրքիր փաստեր
«Ճամպրուկով աղջիկը» Իտալական 100 պահպանվող ֆիլմերի ցանկում ընդգրկված ժապավեններից է ։
Արտաքին հղումներ
Կատեգորիա:1961 ֆիլմեր Կատեգորիա:Իտալական մելոդրամա ֆիլմեր Կատեգորիա:Ֆրանսիական մելոդրամա ֆիլմեր Կատեգորիա:Իտալական դրամա ֆիլմեր Կատեգորիա:Ֆրանսիական դրամա ֆիլմեր Կատեգորիա:Իտալերեն ֆիլմեր Կատեգորիա:Սև-սպիտակ ֆիլմեր Կատեգորիա:Ֆրանսերեն ֆիլմեր Կատեգորիա:Իտալական ֆիլմեր
Մալտեզիա (շուն)
Մալտեզիա, շան ցեղատեսակ։
Ցեղատեսակի պատմությունը
Ցեղատեսակի առաջացման հստակ տեղեկություններ չկան։ Ասում են, որ Մելեդա կղզում դեռ 2000 տարի առաջ ապրում էին շներ, որոնց ցեղատեսակին սկսեցին անվանել մելիտա (կղզու պատվին, այդպիսին էր Մելեդի կղզու հին անվանումը Ադրիատիկ ծովի վրա, Դաղմատիայի ափին)։ Կապված նրա հետ, որ Մալթա կղզին նույն անունն ունի և 16-րդ դարում ցեղատեսակին անվանեցին մալտեզիա։ Ինչպես առաջ հիմա նույնպես մալտեզիաներին օգտագործում են որպես ուղեկից շներ։
Խաղերը
Մալտեզիաները շատ հնարամիտ և խաղալ սիրող շներ են։ Իրենց փոքր լինելու շնորհիվ մալտեզիաները բնակարաններում իրենց զգում են հարմար և կատարում են իրենց հաճույքները։ Այս շները պարզապես պաշտում են ֆիզիկական վարժանքները։ Մալտեզիաները շատ սիրում են խաղալ իրենց տերերի հետ։
Առողջություն
Հիմնականում շների մոտ գրանցվում են տեսողական խանգարումներ, ատամների և լնդերի խնդիր, ինչպես նաև հիպոգլիկեմիա։ Հիշեք, որ ձեր շան դիետան որոշ քանակությամբ պետք է լինի չոր սնունդ՝ հակառակ դեպքում մալտեզիաների մարսողությունը կարող է խախտվել։ Նրանք հակում ունեն հիվանդանալու ասթմայով։ Երբ ընտրում եք ձագին ուշադիր եղեք, մի շտապեք և ինչպես պետք է ծանոթացեք ծնողների բժշկական քարտի հետ։
Նորբերտ Հոֆեր
Նորբերտ Հոֆեր (Norbert Hofer, ), ավստրիացի քաղաքական գործիչ, ուլտրաաջ քաղաքական կուսակցության անդամ Ավստրիայի ազատության կուսակցությունից (FPÖ): Ավստրիայի նախագահի թեկնածու 2016 թվականի ընտրություններում, գործող նախագահի պաշտոնաթողությունից հետո՝ նախագահի երեք պաշտոնավարողներից մեկը։
Կենսագրություն
2006 թվականին առաջին անգամ ստացել է Ազգային խորհրդի անդամի մանդատը, վերընտրվել է 2008 և 2013 թվականներին։ 2013 թվականին նա դարձել Է Ավստրիայի խորհրդարանի փոխխոսնակ։
2016 թվականին Հոֆերը եղել է Ավստրիայի նախագահի պաշտոնի Ազատության կուսակցության թեկնածուն։ Ապրիլի 24-ին կայացած ընտրությունների առաջին փուլում նա հավաքել է ձայների 35,05 %-ը՝ այդպիսով դառնալով առաջին փուլի հաղթոը ձայների մեծ տարբերությամբ, առաջին փուլում երկրորդ տեղը զբաղեցրել է անկախ թեկնածու, Կանաչների կուսակցության նախկին առաջնորդ Ալեքսանդր Վան դել Բելենը (21,34 %)։ Այս արդյունքը սենսացիա է առաջացրել. Ավստրիայի հետպատերազմյան պատմության մեջ առաջին անգամ նախագահի իրական թեկնածուն Ազատության կուսակցության քաղաքական գործիչն է, ավելին՝ երկրորդ փուլում առաջին անգամ չեն լինի Ավստրիայի «հիմնական» կուսակցությունների՝ սոցիալ-դեմոկրատական (SPÖ) և ժողովրդական կուսակցության (ÖVP) թեկնածուներ։ Երկրորդ փուլը կայացել է 2016 թվականի մայիսի 22-ին։ Հոֆերը ստացել է ընտրողների ձայների 49,7 %-ը, մինչդեռ նրա մրցակից Ալեքսանդր Վան դեր Բելենը՝ 50,3 %-ը։
2016 թվականի հուլիսի 1-ին Ավստրիայի Սահմանադրական դատարանը չեղյալ է հայտարարել նախագահական ընտրությունների երկրորդ փուլի արդյունքները 117 ընտրական կոլեգիայից 94-ում հայտնաբերված խախտումների պատճառով։ Տեղափոխության պատճառով նոր քվեարկությունը տեղի է ունեցել 2016 թվականի դեկտեմբերի 4-ին, որի արդյունքում հաղթել է Ալեքսանդր Վան դել Բելեն՝ հավաքելով ձայների 53,69 %-ը։
2016 թվականի հուլիսի 8-ից մինչև 2017 թվականի հունվարի 26-ը կատարել է Ավստրիայի նախագահի պարտականությունները՝ Դորիս Բուրեսի և Կարլհայնց Կոպֆի հետ համատեղ։
Արտաքին հղումներ
Կատեգորիա:Ավստրիայի նախագահներ Կատեգորիա:Ավստրիայի քաղաքական գործիչներ
Կրակի գծում
«Կրակի գծում» («Հարձակում») («На линии огня» («Атака»)), ռուս նկարիչ Կուզմա Պետրով-Վոդկինի նկարը, որը նա ստեղծել է 1916 թվականին։
Նկարագրություն
Նկարը, որ Կուզմա Պետրով-Վոդկինը վրձնել է 1916 թվականին, նկարված է յուղաներկով կտավի վրա և ունի 196 x 275 սմ չափսեր ։ Կտավի հակառակ կողմում կա մակագրություն՝ «Կրակի գծում (Առաջին գերմանական պատերազմ)» («„На линии огня“. (Первая немецкая война)») : Նախքան նկարի վրա աշխատելոը Պետրովը-Վոդկինը նկարել է մի քանի էսքիզներ և էտյուդներ     ։
Արտաքին հղումներ
Կատեգորիա:1916 նկարներ Կատեգորիա:Ռուսական պետական թանգարանի նկարներ Կատեգորիա:Կուզմա Պետրով-Վոդկինի նկարներ Կատեգորիա:Առաջին համաշխարհային պատերազմի մասին աշխատություններ
Թեփուկավորներ
Թեփուկավորներ (Squamata), սողունների ժամանակից 4 կարգերից ամենամեծը, որը ներառում է օձերին, մողեսներին, ինչպես նաև քիչ հայտնի ամֆիսբենաներին կամ երկգնացներին։ Ներառում է ավելի քան 10000 տեսակ և թռչունների հետ կազմում է հավասար ողնաշարավորների՝ ամենամեծ բազմազանությունը ունեցող խումբը ճառագայթալողակ ձկներից հետո։ Այս կարգի կենդանիները լայն տարածում ունեն ողջ աշխարհում՝ մայրցամաքներում և կղզիներում։ Բացակայում են բևեռային և մերձբևեռային տարածաշրջաններում։ Թեփուկավորների կարգի ներկայացուցիչների մարմինը վերևից պատված է եղջրային թեփուկներով և վահանիկներով։ Ունեն շարժուն քառակուսի ոսկոր, որը թույլ է տալիս շարժել վերին ծնոտը։ Գանգի շարժունությունը հատկապես լավ է զարգացած օձերի մոտ։ Թեփուկավորների չափերն ունեն ամենից մեծ տատանումը ժամանակակից զավրոպսիդների շարքում․ թզուկ գեկոնի (Sphaerodactylus ariasae) չափերը կազմում են 16 մմ, կոմոդյան վարանի (Varanus komodoensis), կանաչ անակոնդայի (Eunectes murinus) և ցանդավոր պիթոնի (Python reticulatus), չափերը կարող են հասնել մինչև 3,13, 5,21 և 6,95 մ համապատասխանաբար։ Ոչնչացած մազոզավրներն ունեցել են ավելի մեծ չափեր, երբեմն՝ մինչև 17 մետր կամ ավելի։
Կառուցվածք
Մարմինը վերևից պատված է եղջրային թեփուկներով, վահանիկներով և հատիկներով։ Քառակուսի ոսկորը սովորաբար գանգի հետ միացված է շարժուն։ Քունքային աղեղներից պահպանված է միայն վերինը, կամ դա էլ է բացակայում։ Ատամները ամրացված են ծնոտների վերին նաև ներքին մակերևույթներին և ունեն ակրոդոնտալ կամ պլևրոդոնտալ տիպ։ Ողերը ամֆիցելային կամ պարացելային են։ Խաչաձև ողերը, եթե դրանք արտահայտված են, 2-3 հատ են։ Կողերն ունեն մեկ գլխիկ։ Փորային կողերը բացակայում են կամ ապաճած են։ Յակոբսոնի օրգանը սովորաբար լավ է զարգացած։ Զուգավորման օրգանը զույգ է։
Դասակարգում
Ավանդաբար թեփուկայինների կարգը բաժանվում է 3 ենթակարգերի.
Երբեմն առանձնացվում է ևս մեկ լրացուցիչ ենթակարգ.
Այսպիսով մողեսների ենթակարգը ստեղծել է պարաֆիլետիկ խումբ, քանի որ առանձնացել են օձերից ու ամֆիսբենաներից, որոնք, համաձայն գենետիկական հետազոտությունների, մողեսների որոշ խմբերին ավելի մոտ են, քան մյուսներին։ Մոլեկուլային կենսաբանության տվյալները հնարավորություն են տալիս կարգը բաժանել մի քանի մոնոֆիլետիկ գծերի, չնայած տարբեր հետազոտությունների արդյունքում կատարվում են տարբեր դասակարգումներ։ Թեփուկավորների առավել ժամանակակից ֆիլոգենետիկ ծառն ունի հետևյալ տեսքը .Վերջին մոլեկուլային բոլոր հետազոտությունները ցույց են տվել, որ թեփուկավորների մի քան իխմբեր կազմում են Toxicofera, որ ներառում է այդ կարգի ժամանակակից տեսակների մեծ մասը (շուրջ 60%)։ Այն միավորում է Anguimorpha (վարաններ և այլն), Iguania (քամելեոն, իգուանաներ, ագամաներ և այլն) և Ophidia (օձեր) խմբերը ։
Արտաքին հղումներ
Կատեգորիա:Սողուններ
Տրոյան Բելիսարիո
Կենսագրություն
Ծնվել է 1985 թվականի հոկտեմբերի 28 պրոդյուսեր՝ Դոնալդ Բելիսարիոի և դերասանուհի՝ Դեբորա Պրետտի ընտանիքում։ Ունի աֆրիկյան, կրեոլական, սերբական և իտալական արմատներ ։ Առաջին անգամ կինոյում նկարահանվեց 1988 թվականին 3 տարեկան հասակում, հոր «Վերջին ծես» ֆիլմում։ 2009 թվականին նոյեմբերում Տրոյանը ընտրվեց «Հմայիչ խաբեբաները»(Pretty Little Liars) սերիալում Սպենսեր Հաստինգսի դերում, որը նկարահանված էր Սարա Շեպարդի նույնանուն գրքերի շարքի հիման վրա։
Անձնական կյանք
Հարաբերությունների մեջ է Պատրիկ Ջեյ Ադամսի հետ, որի հետ էլ նշանադրված է ։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Շարոյսկի շրջան
Շարոյսկի շրջան (Шаройский район, Шаройн КIошт), մունիցիպալ շրջան Ռուսաստանի Դաշնության Չեչենական հանրապետությունում։
Ստեղծվել է 2000 թվականին։ Վարչական կենտրոնը՝ Խիմոյ ։
Աշխարհագրություն
Շրջանի տարածքի մակերեսը կազմում է 400 կմ²։
Բնակչություն
2010 թվականի մարդահամարի արդյունքներով շրջանում բնակվում էր 2391 մարդ։ Բնակչության խտությունը կազմում էր 5,98 մարդ/կմ²։
Արտաքին հղումներ
Կատեգորիա:Չեչենական հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Դշխուհի (անձնանուն)
Դշխուհի, հայկական իգական անուն։ Առաջացել է հայերեն դշխո՝ «թագուհի» բառից։ Հին ժամանակներից հայտնի է Դշխոյե ձևով (16-րդ դար) ։ Այժմ գործածական է Դշխուհի ձևը ։
Պաուլա վան դեր Ուստ
Պաուլա վան դեր Ուստ (Paula van der Oest, ), հոլանդացի կինոռեժիսոր և սցենարիստ։ 2001 թվականին նրա «Zus & Zo» (Քույրերը) ֆիլմն առաջադրվել է Կինոակադեմիայի օսկար մրցանակի՝ լավագույն օտարալեզու ֆիլմի համար։
Գործունեություն
Պաուլա վան դեր Ուստը սովորել է Հոլանդական կինոյի և հեռուստատեսության ակադեմիայում և ավարտական քննության հետ մեկտեղ 1988 թվականին արժանացել է Cannon մրցանակի։ Հետագա տարիներին աշխատել է որպես ռեժիսորի օգնական, 1994 թվականից՝ որպես ռեժիսոր։ VPRO-series Lolamoviola-ի համար ստեղծել է Coma և Achilles en het zebrapad կարճամետրաժ ֆիլմերը։ Առաջինն արժանացել է «Ոսկե հորթ» մրցանակի որպես լավագույն հեռուստատեսային դրամա։
1996 թվականին նկարահանել է De nieuwe moeder (Նոր մայրը) ֆիլմը, Դե Նուույուեդեդ (Նոր Մայր), որտեղ նկարահանվել է նրա ամուսինը՝  Տեու Բուրմասը (հետագայում նկարահանվել է նաև Zus & Zo ֆիլմում)։ De trip van Teetje (Թեյթի ուղևորությունը) նկարահանել է 1998 թվականին, Կեյս Գելի մասնակցությամբ։
Zus & Zo ֆիլմը, որը Պաուլա վան դեր Ուստը նկարահանել է 2001 թվականին, ազատ կերպով հիմնված է Անտոն Չեխովի «Երեք քույրեր» պատմվածքի վրա։ Նրա նախկին ֆիլմերից իրատեսական կերպարները և անձանց միջև հարաբերություններն առանցքային են, սակայն ավելի լի հումորային տարրերով, և անգլիացի սցենարիստի որոշ փոփոխություններից հետո ներկայացվել են «Օսկար» անվանակարգում։
Այնուհետև ստեղծել է Moonlight (2002) անգլերեն թրիլլեր / հեքիաթը 13-ամյա աղջկա և նույն տարիքի թմրառաքչի հարաբերությունների մասին (որը 2004 թվականին մեծ հաջողություն է ունեցել Ամստերդամի Bijlmer տարածքում)։ Moonlight ֆիլմը ընդգրկվել է Մոսկվայի 25-րդ միջազգային կինոփառատոնում ։
2001 թվականին Պաուլա վան դեր Ուստը գրել է Մերալ Ուսլուի Roos և Rana հեռուստաֆիլմերի սցենարները։
Հայդարաբադ (քաղաք, Հնդկաստան)
Հայդարաբադ կամ Հայդերաբադ (حیدر آباد, Hyderabad, Հայդար-առյուծ), քաղաք հարավային Հնդկաստանում։ 1956 թվականից Անդհրա-Պրադեշ նահանգի մայրաքաղաքը, իսկ 2014 թվականից նաև Հնդկաստանի Թելանգանա 29-րդ նահանգի վարչական կենտրոն (նախկինում Թելանգանան Անդհրա-Պրադեշի մի մասն էր) ։
Պատմություն
Քաղաքը հիմնադրվել է XVI-XVII դարերի սահմանագծին որպես Գոլկոնդի սութլանության մայրաքաղաք։ 1724-1956 թվականներին Հայդարաբադը եղել է Հայդարաբադի իշխանության մայրաքաղաք և նիզամների նստավայր։ 1956 թվականից եղել է Հնդկաստանի Անդհրա-Պրադեշ նահանգի մայրաքաղաքը։ Քաղաքը կառուցվել է մոնղոլական տիրակալների կողմից. բազմաթիվ գեղեցիկ պալատներ, մզկիթներ, դամբարաններ և բնակելի տներ վկայում են այդ մասին։ Հայդարաբադը Հնդկաստանի մյուս քաղաքների համեմատ ավելի երիտասարդ քաղաք է։ Կառուցվել է 400 տարի առաջ Քուտբ շահերի մուսուլմանական դինաստիայի հինգերորդ սուլթան Մուհամմեդ Քուլիի (1565-1612) օրոք։ Քաղաքը կրում է արդարամիտ խալիֆ Ալի իբն Աբի Տալիբի անունը, որը հայտնի է եղել Հայդար մականվամբ (առյուծ)։ Հայդարաբադը երբեմն անվանում են նաև «մարգարտյա քաղաք», քանի որ երկար տարիներ շարունակ այն հանդիսանում է տարբեր տեսակի մարգարիտներ գնելու վայր։
Հայդարաբադի իշխանությունը իսլամ դավանող նիզամի` Բահմանի սուլթանության գլխավորությամբ ձևավորվել է մինչև Մեծ Մողոլների կայսրության փլուզումը, 1724 թվականին։ Պատմա-մշակութային իմաստով իրավահաջորդն է Գոլկոնդի սուլթանության (1518-1687) ։
1798 թվականին Բրիտանական Օստ-Հնդկական ընկերությունը նիզամին ստիպեց, որ ստորագրի «սուբսիդային համաձայնագիր», որով Հայդարաբադի իշխանությունը զրկվում էր արտաքին քաղաքականություն վարելու և ինքնապաշտպանության հնարավորությունից։ Բրիտանական իշխանության տակ գտնվելու ընթացքում Հայդարաբադը և Բերարը մի քանի վարչա-տարածքային փոփոխությունների են ենթարկվել։
1947 թվականի օգոստոսի 15 -ին Բրիտանական պառլամենտն ընդունեց Հնդկաստանի անկախության և Բրիտանական Հնդկաստանը Հնդկական Միության (Union of India) և Պակիստանի դոմինիոնի բաժանելու մասին ակտ։ 1948 թվականին Հայդարաբադի իշխանությունը մտավ Հնդկական Միության կազմի մեջ։ 1950 թվականի հունվարի 26-ին առաջին սահմանադրության ընդունումով Հնդկական միությունը դարձավ Հնդկաստանի Հանրապետություն։
1956 թվականին Հնդկաստանն իրականացրել է իր ժամանակակից պատմության խոշորագույն ռեֆորմը` Նահանգների վերակազմավորման ակտը, որով գործնականում լիովին փոխվել է վարչա-տարածքային բաժանումը ։ Նահանգների վերակազմավորման հանձնաժողովի խորհրդով Հայդարաբադ նահանգը պետք է պահպանվեր որպես վարչական միավոր։ Սակայն նոյեմբերի 1-ին փոխվստահության համաձայնության արդյունքում Անդհրա նահանգը միացվեց թելուգախոս Հայդարաբադ նահանգի հետ և ձևավորվեց Անդհրա Պրադեշ նահանգը։ Նոր նահանգի մայրաքաղաքը դարձավ Հայդարաբադ քաղաքը։ Մարաթհալեզու հատվածը միացվեց Բոմբեյի նահանգին, կաննադախոս հատվածը` Մայսուր նահանգին ։
Անդհրա-Պրադեշ նահանգի վերակազմավորման մասին ակտ, 2014
2014 թվականի փետրվարի 14-ին Հնդկաստանի խորհրդարանը հաստատեց Անդհրա-Պրադեշ նահանգից 10 օկրուգներ առանձնացնելու և նոր նահանգ ստեղծելու օրինագիծը ։ Օրինագիծը բուռն քննարկումների առարկա էր դարձել։ Խորհրդարանի երեք ընդդիմադիր անդամներ բախումների հետևանքով հիվանդանոց տեղափոխվեցին ։ Ի նշան օրինագծի դեմ բողոքի` 2014 թվականի փետրվարի 19-ին հրաժարական տվեց Անդրհրա Պրադեշ նահանգի վարչապետ Կիրան Կումար Ռեդին (Nallari Kiran Kumar Reddy) ։ 2014 թվականի հունիսի 2-ին Հնդկաստանի նախագահ Փրանաբ Կումար Մուխերջիի հաստատումից հետո օրենքն ուժի մեջ մտավ. Թելանգանա նահանգը դարձավ Հնդկաստանի 29-րդ նահանգը, Հայդարաբադ մայրաքաղաքով ։
Ներկայումս Հայդարաբադը հանդիսանում է Հնդկաստանի երկու նահանգների` Անդհրա Պրադեշ և Թելանգանա մայրաքաղաք ։
Նահանգի բաժանման ընդդիմադիրները դժգոհում են, քանի որ Հայդարբադը, որտեղ տեղակայված են խոշոր տեխնոլոգիական և դեղագործական գլխամասային ընկերությունները, առնվազն 10 տարի լինելու է Անդհրա Պրադեշի և Թելանգանայի մայրաքաղաքը միաժամանակ։ Նրանք կարծում են, որ երկու նահանգների բաժանման հետևանքով այդ տարածքում բնակվող թելուգախոս ժողովուրդը կպառակտվի ։
Ժողովրդագրություն
Հայդարաբադի 650 կմ ² կազմող Մեծ մունիցիպալ կորպորացիայի բնակչությունը կազմում է 6.809.970 մարդ, դարձնելով այն մեծությամբ չորրորդը Հնդկաստանում ։ Քաղաքային ագլոմերացիայի ողջ բնակչությունը կազմում է 7,749,334 մարդ։ Քաղաքի բնակչությունը, ըստ 2001 թվականի մարդահամարի կազմել է 3.637.483 մարդ։ Քաղաքի գենդերային կազմը ըստ 2011 թվականի տվյալների կազմում է 945 կին և 1000 տղամարդ ։ Բնակչության զգալի մասն ապրում է ետնախորշերում։
Գրագիտություն
Հայդարաբադում գիտության մակարդակը կազմում է բնակչության 82,96% (85.96% տղամարդիկ և 74.04% կանայք)։ Ետնախորշերի բնակչության գրագիտության մակարդակը, հավանաբար, շատ ավելի ցածր է։ Մեծ Հայդերաբադի բնակչության խտությունը կազմում է շուրջ 21 048 մարդ/կմ² ։
Կրոնական կազմ
Քաղաքի բնակիչների կրոնական կազմը բազմազան է.
Կլիմա
Հայդարաբադին բնորոշ է սավաննաների արևադարձային կլիման։ Տեղումների մեծ մասը լինում է անձրևոտ սեզոնի ընթացքում` հունիսից - սեպտեմբեր։ Իսկ Հայդարաբադի առավելագույն ջերմաստիճանը գրանցվել է 1966 թվականի հունիսի 2-ին և կազմել է 45.5 °C։ Նվազագույն ջերմաստիճանը գրանցվել է 1946 թվականի հունվարի 8-ին և կազմել է 8 °C։ 24 ժամերի ընթացքում տեղումների ամենաբարձր մակարդակն արձանագրվել 2000 թվականի օգոստոսի 24-ին և կազմել է 241.5 մմ։
Ալեքսանդր Գերով
Կենսագրություն և կարիերա
Ալեքսանդր Գերովը ծնվել է 1919 թվականի մայիսի 15-ին Բուլղարիայի մայրաքաղաք Սոֆիայում։ Միջնակարգ դպրոցն ավարտելուց հետո ապագա բանաստեղծն ընդունվում է Սոֆիայի համալսարան։ Նա համալրում է բուլղարական կոմունիստական շարժման շարքերը։ Անդամակցում է Խրիստո Սմիրնենսկու անվան կոմունիստական գրական շրջանակին։ Կոմունիստական գորրծունեության համար Ալեքսանդր Գերովը 1942 թվականին ձերբակալվում և ենթարկվում է ազատազրկման։ Նա բանտում է մնում ընդհուպ այն պահը, երբ Բուլղարիայի կառավարությունը զավթվում է կոմունիստների կողմից՝ 1944 թվականի սեպտեմբերի 9-ին։ Գերովն աշխատանքի է անցնում որպես խմբագիր «Սոֆիա» ռադիոկայանում, «Կինո» ամսագրում և «Cooperative Village», «Ֆոկուս» թերթերում, որոնք նվիրված էին Բուլղարիայի կինեմատոգրաֆիային։ Հետո աշխատում է նաև «Բուլղարացի գրող» (Български писател) հրատարակությունում։
Հայդարաբադ (քաղաք, Հնդկաստան)
Տնտեսություն
Հայդարաբադը Հնդկաստանի արդյունաբերության և առևտրի կարևորագույն կենտրոններից մեկն է։ Զարգացած են թեթև (տեքստիլ և կաշվե), սննդի, ապակու, թղթի, ծխախոտի, և դեղագործական արդյունաբերությունը, մեքենաշինությունը (հիմնականում երկաթուղային, ինչպես նաև հաստոցաշինությունը և ծանր էլեկտրական սարքավորումների արտադրությունը)։ Զարգացած են արհեստները, ձեռքի աշխատանքը (գեղարվեստական ապրանքների, կենցաղային իրերի պատրաստումը)։ Հայդարաբադը համակարգչային արդյունաբերության կենտրոն է և մրցակցում է Բանդալորի հետ բարձր տեխնոլոգիաների մայրաքաղաք տիտղոսի համար։ Հայդարաբադը նաև Հնդկաստանի ռազմաարդյունաբերական համալիրի գիտահետազոտական ​​և նախագծային կազմակերպությունների կենտրոններից մեկն է։
Ալեքսանդր Գերով
Կենսագրություն և կարիերա
Ալեքսանդր Գերովն իր մահկանացուն կնքում է 1997 թվականի դեկտեմբերի 22-ին Սոֆիայում՝ երկարատև ծանր հիվանդությունից հետո։
Հայդարաբադ (քաղաք, Հնդկաստան)
Տնտեսություն
Քաղաքում տեղակայված են Հանքարդյունաբերության զարգացման ազգային ընկերությունը, Հայդարաբադի պետական բանկը և Կյանքի գարուն հիվանդանոցներ ընկերությունը։
Ալեքսանդր Գերով
Ստեղծագործություններ
Առաջին անգամ Ալեքսանդր Գերովի ստեղծագործությունները լույս են ընծայվել «Սլիվեն» թերթում, երբ նա ընդամենը 11 տարեկան էր։ Գրողը նաև բազմաթիվ մանկական գրքերի հեղինակ է։
Հայդարաբադ (քաղաք, Հնդկաստան)
Տրանսպորտ
Հայդարաբադի Ռաջիվ Գանդիի անվան միջազգային օդանավակայանը քաղաքի կենտրոնից 22 կմ հեռավորության վրա է գտնվում, Շամշաբադ արվարձանում։ Սա Հնդկաստանի վեց օդանավակայաններից ամենածանրաբեռնված և ամենաերկար թռիչքուղի ունեցող օդանավակայանն է ։
Ալեքսանդր Գերով
Գրքեր
Բանաստեղծությունների ժողովածուներ. Արձակ.
Հայդարաբադ (քաղաք, Հնդկաստան)
Տրանսպորտ
Հայդարաբադի օդանավակայանը 2010 թվականին Skytrax մասնավոր խորհրդատվական ընկերության կողմից ճանաչվել է սպասարկման որակով աշխարհում լավագույններից հինգերորդը` Սեուլի (Հարավային Կորեա), Սինգապուրի, Հոնկոնգի և Պեկինի օդանավակայաններից հետո ։ Օդանավակայանն իրականացնում է չվերթներ դեպի Բանդալոր, Չեննայ, Դելի, Ահմադաբադ, Մումբայ, Պունա, Դուբայ, Աբու Դաբի, Կալկաթա, Ջայպուր, Լաքհնաու, Կոչի, Մասկատ, Սինգապուր, Վարանասի, Բանգկոկ և այլ քաղաքներ։ Օդանավակայանը քաղաքի հետ կապվում է երեք  գլխավոր ուղղություններով։
Ալեքսանդր Գերով
Արտաքին հղումներ
Կատեգորիա:Դեկտեմբերի 22 մահեր Կատեգորիա:Բուլղարացի գրողներ Կատեգորիա:Սոֆիայի համալսարանի շրջանավարտներ Կատեգորիա:Բուլղարացի բանաստեղծներ Կատեգորիա:Բուլղարացի լրագրողներ Կատեգորիա:Բուլղարացի արձակագիրներ Կատեգորիա:20-րդ դարի տղամարդ գրողներ
Հայդարաբադ (քաղաք, Հնդկաստան)
Տրանսպորտ
1870 թվականին Հայդարաբադն առաջին անգամ միացել է Հնդկաստանի երկաթուղային ցանցին ։ Հայդարաբադի երկաթուղային խոշորագույն կայարանը կոչվում է Սեկունդարաբադ։ Այստեղ գտնվում է Հնդկական երկաթգծերի հարավ-կենտրոնական գոտու գլխամասային գրասենյակը։ Քաղաքի սահմաններում գործող այլ խոշոր կայարաններից են Հայդարաբադ-Դեկանը, Կաչիգուդան և Բեգումետը ։
Քաղաքում կառուցվում է մետրոպոլիտեն, որի առաջին փուլը պլանավորվում է բացել 2017 թվականին։ Այն լինելու է երեք ուղղություններով և 71 կմ երկարությամբ։
Հայդարաբադով անցնում են ազգային ավտոմայրուղիները` NH-7, NH-9 և NH-202։ Քաղաքում գործող հասարակական տրանսպորտից ամենատարածվածը ավտոբուսն է, որի միջոցով իրար են կապվում Հայդարաբադի առանձին հատվածները։
Կինոինդուստրիա
Հնդկաստանի երեք խոշոր կինոարդյունաբերողներից մեկը գտնվում է Հայդարաբադում` Թոլլիվուդ (թելուգու լեզվով կինեմատոգրաֆ) ։ Քաղաքից մի քանի կիլոմետր հեռավորության վրա է գտնվում թելուգու կինեմատոգրաֆի Ռամոջի խոշորագույն կինոստուդիան, որը գինեսի ռեկորդների գրքի մեջ գրանցվել է որպես աշխարհի ամենամեծ կինոստուդիա ։ Ամեն տարի Ռամոջի են այցելում միլիոնից ավելի զբոսաշջիկ ։
Ճարտարապետություն
Հայդարաբադ քաղաքը հայտնի է. Գոլկոնդի ֆորտը, որը գտնվում է բարձր բլրի գագաթին, հայտնի է ջրամղման յուրահատուկ համակարգով և լուսային շոուով, որը տեղի է ունենում ամեն երեկո (անգլերեն մեկնաբանություններով)։ Ֆորտից ոչ հեռու գտնվում են Կուտբշահ դինաստիայի (Քութբ շահեր) սուլթանների դամբարանները, ովքեր իշխել են Գոլկոնդում գրեթե 170 տարի շարունակ։ Սա բավականին բարդ շենքային համալիր է` կլոր գմբեթներով և նուրբ ճարտարապետությամբ։ Ճակատագրի հեգնանքով, դամբարաններից ամենահամեստը պատկանում է դինաստիայի հիմնադրին` Սուլթան Կուտուբ ուլ Մուլքին, ով ինքն է նախագծել և կառուցել այն իր համար իր կենդանության օրոք։ Համալիրի յուրահատկությունը նրանում է, որ այնտեղ համադրված են հնդկական, պարսկական, պատանական ձևերը հնդպարսկական ճարտարապետական ոճերի հետ ։
Հայդարաբադի հիմնական տեսարժանությունների թվին են պատկանում նաև.
Ազգային պարկեր և թանգարաններ
Հայդարաբադի թանգարաններից են.
Քաղաքն ունի մեծաքանակ պարկեր.
Կրթություն
Հայդարաբադում գործում են 11 համալսարաններ, որոնցից 3-ը կենտրոնական համալսարաններ են, 2-ը "Deemed University" դասի համալսարաններ (Հնդկաստանում այդպես են անվանում այն համալսարանը, որը չունի իրեն առնթեր քոլեջներ և այլ ենթադաս կրթական հաստատություններ, ինչպես նաև օժտված չէ իր շրջանավարտներին սեփական կրթական աստիճաններ հատկացնելու իրավասություններով) և 6-ը նահանգային համալսարաններ ։
Առաջատար համալսարան է համարվում Օսմանյան համալսարան, որը դասվում է Հնդկաստանի բարձրագույն ուսումնական հնագույն յոթ հաստատությունների թվին և իր մեջներառում է 10 ֆակուլտետներ, 52 ամբիոններ և 500 քոլեջներ և կամպուսներ։ Այստեղ հասանելի են բոլոր տեսակի և մակարդակի կրթական աստիճանները` մասնագետի դիպշոմից մինչև հետդոկտորանտուրա ։
Հայդարաբադն ունի նաև 26 խոշոր ինստիտուտներ։